En villa i Jerslev fik store materielle skader, men familien, der var i huset, slap ud uden mén.

Sent torsdag aften brød 1. salen på et villahus i Jerslev ud i flammer. - Hele 1. salen på villaen er udbrændt, så der er stor materiel skade. I de kommende dage, vil vi sende vores tekniker derud for at få fastsætte brandårsagen, siger vagtchef Karsten Kristensen. Da branden startede i villaen på Palægade, var familien, der bor i huset, stadig i ejendommen. De kom hurtigt ud og undgik dermed skader som følge af branden.